ওযেব ডেস্ক : ভুয়ো চিকিত্সক চক্রের দুই মাস্টারমাইন্ডকে গ্রেফতার করল CID। দিল্লি থেকে গ্রেফতার  ইন্ডিয়ান বোর্ড অফ অল্টারনেটিভ মেডিসিনের দুই শীর্ষ পদাধিকারী। ধৃতরা হলেন  সংস্থার প্রেসিডেন্ট সুরেশ আগরওয়াল ও সেক্রেটারি চন্দন আগরওয়াল। কলকাতার চৌরঙ্গী রোডের ওই সংস্থা থেকে চিকিত্সকের ভুয়ো সার্টিফিকেট দেওয়া হত। তবে দীর্ঘদিন ধরেই গা ঢাকা দিয়েছিলেন এই দু'জন। গোপন সূত্রে খবর পেয়ে ট্র্যাক করতে শুরু করে CID। শেষে দিল্লি থেকে গ্রেফতার হয় ভুয়ো ডাক্তার চক্রের দুই চাঁই। এই চক্রের জাল কতদূর ছড়িয়ে ছিল, আরও কারা যুক্ত রয়েছে, ধৃতদের জেরা করে এখন সেটাই  জানতে চান গোয়েন্দারা। ট্রানজিট রিমান্ডে ধৃতদের কলকাতায় আনা হচ্ছে।